Restaurantele și cafenelele se închid în Iași. Ce soluție a găsit un antreprenor care și-a deschis businessul în pandemie.
Masca devine obligatorie în toate spațiile deschise din Iași. Școlile trec în scenariul 3. Se închide activitatea în interior a restaurantelor și cafenelelor.
Iașul intră în scenariul roșu. Se închid școlile, restaurantele, cafenelele și sălile de jocuri de noroc. Cel mai mult au de suferit antreprenorii. Printre ei, și Marian Zăncianu, care și-a deschis în această vară un restaurant în centrul orașului.Marian Zăncianu, antreprenor: "Vestea a venit pe neașteptate, oricum. E dificil să controlez din punctul de vedere al unui antreprenor care abia a deschis un business în plină criză. Ce e deranjant e că guvernanții nu au venit cu soluții practice și doar au închis business-urile."Marian spune că este foarte dificil să îți păstrezi personalul, pentru că se autosusține. El spune că va trimite ospătarii în șomaj tehnic. Marian speră că va putea redeschide în primăvară, deoarece el crede că restaurantele vor rămâne închise. Soluția găsită de el este livrarea la domiciliu.